ইউক্রেনের ভাষা
ইউক্রেনীয় ভাষা ইউক্রেনের সরকারি ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ। এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।